ProjektteRv

KITÖLTÉSI ÚTMUTAtó

Rinya-Dráva Szövetség

Mikrovállalkozások kisléptékű fejlesztése

KAP-RD57-HU075-1-25

# **Bevezető**

**Művelet:** művelet alatt a fejlesztéssel megvalósítandó projekt értendő.

A jelen kitöltési útmutató célja, hogy segítséget nyújtson a kedvezményezett számára a projektterv kérdéseinek értelmezéséhez, kitöltéséhez. Kérjük, hogy a kitöltés során törekedjen a világos, könnyen érthető, tömör és pontos megfogalmazásra. A megadott információk a támogatási kérelem elbírálását szolgálják, továbbá segítik a műveletmegvalósítás nyomon követhetőségét, ellenőrzését.

A projektterv egyes kérdéseihez kapcsolódóan csatolandó dokumentumokat elektronikus úton, szkennelés útján előállított olvasható formában kell csatolni a kérelemhez! Kérjük, az értékeléshez szükséges dokumentumokat hiánytalanul nyújtsa be!

|  |  |
| --- | --- |
| **Összefoglaló táblázat** | |
| **Fejezetek** | **Max. pontszám** |
| I. Kedvezményezett bemutatása | 36 |
| II. Művelet bemutatása | 32 |
| **Összesen** | **68** |

**A projektterv cégszerű aláírás nélkül nem elfogadható, mivel az értékelés alapjául szolgáló információkat és vállalásokat tartalmaz melyekhez jogkövetkezmények kapcsolódnak.**

**I. Kedvezményezett bemutatása**

**1. Működés időtartama:**

Kérjük, mutatkozzon be, válaszában térjen ki a vállalkozás indításának dátumára és arra, hogy a naptári évtől eltérő üzleti évet alkalmaz-e?

Az értékelés során a lezárt teljes üzleti évek száma kerül figyelembevételre, minél régebben működik a vállalkozás, annál több pontot kap.

max. 10 pont

(max. 500 karakter)

**2. Megvalósítási hely megbízhatósága**

Kérjük mutassa be, hogy tevékenységét hol végzi, válaszában térjen ki arra is, hogy mióta rendelkezik székhellyel/fiókteleppel a Helyi Akciócsoport területén.

Az értékelés során a támogatási kérelem benyújtásának időpontjához képest kerül vizsgálatra a térségen belüli működés időszaka. (Felhívjuk figyelmét, hogy csak olyan székhely, fióktelephely fogadható el, mely az ügyfélregisztrációs rendszerben is bejelentésre kerül!)

max. 10 pont

(max. 500 karakter)

**3. Pénzügyi eredményesség:**

Kérjük mutassa be vállalkozása eredményességét. Válaszában térjen ki az utolsó 3 lezárt üzleti évének eredményességére évenkénti bontásban.

Az értékelés alapja a társas vállalkozók esetében a közzétett éves beszámolókban a pozitív adózott eredmény. Az egyéni vállalkozók esetében a bevételek és kiadások pozitív különbözete kerül figyelembevételre, mely alátámasztására könyvelő ellenjegyzésével ellátott nyilatkozat csatolása szükséges.

max. 9 pont

(max. 500 karakter)

**4. VP LEADER programban való részvétel**

Kérjük mutassa be, hogy vállalkozása milyen Európai Unió által finanszírozott támogatás(ok)ban részesült az előző 2014-2022-es Uniós fejlesztési ciklusban. Válaszában külön térjen ki arra, hogy volt-e a VP LEADER Program keretében támogatott projektje és ha igen mutassa be annak megvalósult műszaki-szakmai tartalmát, hogy a projekt keretein belül mi valósult meg, valamint mi volt célja!

max. 7 pont

(max 1000 karakter)

**II. Művelet bemutatása**

**5. Környezeti és társadalmi hatások**

Kérjük mutassa be, hogy vállalkozása és a megvalósítani tervezett művelet milyen hatást gyakorol a természeti környezetre, javítja-e azt, illetve szerepvállalása hogyan segíti elő a helyi társadalom fejlődését? Válaszában kérem a művelet környezeti és társadalmi hatásait külön-külön is fejtse ki.

max. 8 pont

(max. 1000 karakter)

**6. Megvalósítás időtartama**

Kérjük mutassa be, hogy a megvalósítani tervezett műveletet mikor kívánja megvalósítani. Amennyiben a felhívásban rögzített 24 hónapos megvalósítási határidőhöz képest vállalja, hogy a műveletet jelentősen rövidebb idő alatt valósítja meg és az ahhoz kapcsolódó záró kifizetési kérelmét is benyújtja, kérjük erről a projektterv megfelelő nyilatkozat blokkjában aláhúzással nyilatkozzon.

max 11 pont

(max. 1000 karakter)

**7. Többlet önerő vállalása**

Kérjük mutassa be a megvalósítani tervezett művelet költségeit és azok finanszírozását. Válaszában térjen ki arra is, hogy a megvalósításához szükséges önerővel rendelkezik-e? Amennyiben a minimális 35% önerőhöz képest többlet önerő biztosítását vállalja, kérjük azt számszerűsítve mutassa be és a kapcsolódó költségeket tüntesse fel a pályázati adatlapon a nem elszámolható költségek között.

max 10 pont

(max. 1000 karakter)

**8. Kommunikáció**

Kérjük mutassa be, hogy a megvalósult műveletet a kötelező nyilvánosság biztosításán felül hogyan kívánja kommunikálni? Gondoljon itt arra, hogy mikor, milyen eszközökkel, milyen csatornákon keresztül kívánja bemutatni az elért eredményeket és kik lennének az elért célközönség?

max 3 pont

(max. 1000 karakter)